《答陈生心文》
明代·卢龙云

遇合从今却未迟，暗投当日不须悲。冲牛夜色依然紫，问马天机竟是骊。

莲锷渐看出匣后，霜蹄还待过都时。槐黄转盻秋期近，念我宁惭报玖诗。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。